NVALIONLE SLAVILOR A PENINSULA BALCANICA 


ŞI 


FORMAȚIUNEA NAȚIONALITĂȚEI ROMÂNE 


uține questiuni istorice au dat loc 
la polemice mai înverșunate decât 
acele ce s'au născut între scriitorii germani, 
slavi, unguri și români în privinţa stăruinței 
colonielor romane în Dacia Trajană. 

Discuţiunea începută de mult a degenerat 
în ceartă furioasă în urma scrierei lui Rös- 
ler: «Romănische Studien» care a dat loc 
la refutările D-lor Pici și Xenopol şi la scrie- 
rile pasionate ale d-lor Hunfalvy și Toma- 
schek. De o bucată de timp însă putem con- 
stata ca între părțile beligerante urmează un 
armistițiu consimțit în mod tacit, a cărui cauză 
ar putea prea bine fi oboseala luptătorilor 
și lipsa de argumente noue de o parte şi 
de alta. 

Istoricul questiunei fiind âncă în mintea tu- 
turor ne vom dispensa de a reveni asupra 
lui, mulțămindu-ne a reaminti că deşi dușma- 
nii continuităţei presupun cu toţii o emigrare 
a elementului român din peninsula balcanică 
preste Dunăre, ei nu sunt uniţi asupra epocei 
în care această emigrare ar fi avut loc. 

Sulzer (1) o pune în secolul al XIII-lea ŞI 
Engel (2) în al IX-lea. Miklosich crede că pe 


1) F. Z. Sulzer, Geschichte des Transalpinischen Da- 
cien II. § 1or-114. 

2) Z. C. Engel, Commentatio de expeditione Trajani 
ad Danubium, de origine Valachorum. — Geschichte der 
Moldau u. Walachei. 

la finele veacului al V-lea invaziunile Slavilor 
ar fi provocat printre Români, deja formaţi 
ca popor în Moesia, un îndoit curent de c- 
migrare mergând unii spre Sud în Macedo- 
nia, alții spre Nord în Dacia Trajană. 

Rösler pune emigrarea Românilor pe la fi- 
nele secolului al XII-lea, părere care este îm- 
părtășită şi de Hunfalvy. "Tomaschek, care 
d'ântei fusese dușmanul decis a teoriei emi- 
grărei, iar pe urmă să făcu cel maï aprig 
apărător al ei, pune începutul ei la finele se- 
colului al XI-lea. | 

Este îns& de observat că, deși apărători în- 
verșunaţi a teoriei emigrărei, nici unul din 
acești scriitori nu ne dă o singură dovadă 
directă despre această emigrare, nu ne ci- 
tează macar două linii în cari să fie vorba 
despre o emigrare a Românilor: toţi o pre- 
supun. 


Cel d'ântâi care ne dă o mărturie directă, 
deși cam încurcată în hainele legendei, pre- 
cum o mărturisește însuși, este un partizan 
a continuităţei, D. Onciu în studiul intitu- 
lat: «Dare de seamă critică despre teoria 
ui Rösler, studii asupra stăruinței Români- 
lor în Dacia Trajană de A. D. Xenopol».() 

D-sa ne aduce ca mărturie cartea a Il-a a 
miraculilor sfântului Dumitru, scrisă pe la 
începutul secolului al IX-lea care conţine ști- 


1) Convorbiri Literare, anul XIX N. 7 pag. 596. 

rea următóre : «Slovenii şi Avarii devastând 
«aproape tot Iliricul și Tracia până la zidu- 
«rile Bizanțuluï, duseră toată populajiunea 
«de aicì dincolo de Dunăre, în partea spre 
«Panonia ce avea de capitală Syrmium. Aici 
«chaganul Avarilor aşeză tot poporul captiv 
«ca şi supus, care, amestecându-se cu Bul- 
«garii şie Avarii şi cu cei-l-alți păgâni și în- 
«mulţindu-s& prin copii, crescu în popor foarte 
cestins şi mare. lar fiii păstrară de la pă- 
«rinţi firea neamului lor şi datinele romane 
«precum și credinţa ortodoxă (?) și sfântul 
«botez. După ce trecură 60 şi mai bine de 
«ani, devenind naţiune de sine stătătoare 
«chaganul Avarilor le dete un principe nu- 
«mit Cub&r. Acesta desfăcendu-se de chagan 
«porni cu poporul său spre țara străbunilor 
«lor, și deşi chaganul încercă să-i oprească, 
«îl învinseră în mai multe bătălii și trecând 
«Dunărea merseră de se așezară pe câmpul 
« Ceramisului în Macedonia. (1) 

D. Onciul mai observă, și cu drept cuvânt, 
că: «această admigrare din dreapta Dunărei 
«nu alteră caracterul de continuitate al ele- 
«mentului roman în Dacia Trajană, aşa că 
«se păstră tradițiunea despre originea Daco- 
«Românilor din timpul dominaţiunei romane 
«asupra acestei ţări. (2) 

Credem deci că ar fi nimerit, că pe lângă 
questiunea stăruinței Românilor în Dacia Tra- 
jană, să se mai puie âncă una și anume: Prt- 
mit-au oare Dacia Trajană, independent de 
remăşițele colonielor remase într'însa după 
părăsirea ei de cătră Aurelian, elemente ro- 
mane din Peninsula Balcanică în număr în- 
semnat ? 

Noi credem, că afară de mărturia adusă 
de d. Onciul, mai sunt şi alte texte cari per- 
mit a r&spunde afirmativ. 

Din cercetările lui Drinov (3) ar rezulta că 
prima aparițiune a Slavilor în peninsula bal- 
canică datează âncă din timpul Imp&ratului 
Marcu Aureliau (161—180) când Kostobocii 
prădară până la Elatea în Elada. (4) Sar pă- 
rea chiar că Dacia, după părăsirea ei de cătră 
Aurelian, n'ar fi fost stăpânită numai de Goţi, 
ci, că de pe atunci, sar fi aşezat în ea triburi 


1) Ibidem. 

2) Ibidem pag. 599. 

3) Drinov, Bacenenle BANKAHCKATO NOIYOCTPOBO Caa- 
Banama. Moscova 1873. 

4) Pausanias. IX. 34. 


slave. Cel puţin vedem «popoare sarmatice» 
independente pornind din Dacia Trajană pen- 
tru a întreprinde incursiuni prădătoare în Im- 
periu. (1) Iar începutul colonizărei Peninsulei cu 
Slavi ar fi fost făcut de Impă&raţii Carus (283) 
și Galerius (298), cari, în urma biruinţelor 
lor asupra Sarmaţilor, aşezară pe prizonierii 
lor de rezbel, în numër de mai multe sute 
de mii în Iliria, Moesia, Tracia și Panonia. 
Constantin cel Mare priimi peste 300,000 Sar- 
maţi în imperiu așăzându-i în Skitia (Dobro- 
gea), Macedonia şi Iliria. (2) Ins€ slavismul 
Sarmaţilor fiind departe de a fi probat, însuşi 
Schafarik negându'l, nu putem pune nici un 
temeiii pe această părere. Ceia ce pare sigur 
este că în secolul al V-lea elementul slav era 
deja destul de însemnat în Peninsula Balca- 
nică, de oare ce la acea epocă constatăm pe 
lângă numiri slavone de localităţi și demni- 
tari imperiali de rang înalt cu nume slave(3) ; 
în fine împărații Iustin şi Iustinian erau fără 
îndoială de origine slavă. 

Insă până la finele secolului al V-lea Sla- 
vii nu apar în Moesia, Tracia, Dardania și 
Macedonia decât ca coloni romani așezați pe 
acele locuri fără de voia lor. Numai după 
plecarea Ostgoţilor în Italia eï încep a nă- 
văli preste Dunăre atât pentru a prăda Penin- 


“sula cât şi pentru a'şi cuceri așezări noue. 


Năvălirile lor nu încetară decât in a doua 
jumătate a secolului al VII-lea când coloniele 
lor se intindeau asupra întregei Peninsule, de 
la Dunăre până la extremitatea Peloponezu- 
lui. (4) 

Aceste năvăliri au fost mai frequente și 
mai cumplite în timpul lui Iustinian (527—565). 
lată ce zice în această privinţă istoricul con- 
temporan Procopiu: «In acel timp Iustinian 
«ajunse la putere, Hunii (Bulgarii); Slavii și 
«Anţii devastară prin năvăliri aproape a- 
«nuale, în modul cel mai crud, Iliricul, toată 
«Tracia, Grecia, Chersonezul precum şi toate 
«regiunile de la țărmurile marei Ionice până 
«la suburbiele Bizanțului. Cred că ên fie-care 
«năvălire mai bine de două-sute de miè de 
«Romani erau Sau uciși Sau duși în captivi- 
«fate ; aşa că acele provincii semănau cu ste- 


1) Drinov. Op. cit. pag. 53. 

2) Ibid. pag. 49 şi urm. 

3) Jirecek, Geschichte der Bulgaren, pag. 72-95. 
4) Ibid. 


INVAZIUNILE SLAVILOR IN PENINSULA BALCANICĂ 839 


«pele Skitiei.» (1) Această afirmaţiune a lui 
Procopiu mai este coroborată atât prin a- 
mănuntele ce le dă el când istoriseşte unele 
din aceste năvăliri cât și din spusele celor- 
lalți istorici bizantini contimporani. 

Pentru o mai bună lămurire a questiunei 
vom rezuma după Schafarik și Stritter isto- 
ria năvălirilor. slave în secolul al VI-lea. 


$ 


O puternică armată de Anțï trecu în anul 
527 preste Dunăre, dar fu bătută cu desăver- 
sire de Germanos. (2) După repeţite năvăliri 
din partea lor, comandantul Traciei, Chilvud, 
fu trimis în anul 530 în protiva lor, și le 
tinu piept vitejește timp: de trei ani, dar la 
urmă, în anul 533, năvălind cu o armată prea 
slabă în ţara lor fu ucis. De atunce Slavii 
nu mai putură fi opriți de a trece Dvnărea 
și de a devasta provinciile imperiului. (3) 

Pe atunce, după ce prin moartea lui Chil- 
vud, ori-ce pericol despre Bizanţ dispăruse, 


izbucniră descordii intestine între Slavi şi 


Anţi. In descrierea amănunţită a acestor in- 
tâmplări, la invaziunile ce se reînoiră, sunt 
numiţi de Procopiu ântâi Anţii (534—546), pe 
urmă Slavii. Acești de pe urmă fură bătuţi 


de Philimut, principele Herulilor. (4) 
In anul 546 ei fac o năvălire în Tracia și 


se întorc cu o mulțime de captivi.(5) In a- 
nul 548 Slavii năvălesc în Iliria și pradă până 
la Epidamnos sau Dyrrachium uctgênd și 
ducênd în captivitate, fără distinchune de 
„Vârslă (6) tot ce le eşi înainte. In anul 550 
o ceată slavă numai de 3000 de oameni, care 
trecu Dunărea şi Hebrus (Maritza) și pustii 
Tracia şi Epirul, nu găsi mai nici o rezistență 
serioasă. Parte dintr'Enșii se făcură stăpâni 
prin meşteşug asupra oraşului Toperus, as- 
tăzi ruinele Boar-Kalesi pe marea Egeă. 


I) Procop. Hist. arcana. cap. 18 pag. 108. Ed. Nie- 
buhr. Stritter, T. II cap. II pag. 25 $ 10. 

2) Schafarih. Slavische Alterthiimer. Vol. Il. 
153-158. 

Procop. bell goth. III. cap. 4 p. 560. 

Stritter II. p. 25 Ş 11. 


pag. 


3) Procop. bell. goth III. cap. 14 p. 496. 
Stritter II. p. 25-26. 


4) Procop. Bell. goth. cap. 13 p. 495. cap. 14 p. 496. 

5) Ibid. p. 497. Stritter IL. p. 27. 

6) Procop. Ibid. cap. 13 p. 532. a. c. 548. Stritter II 
P. 34, 37. 


Procopiu descrie cruzimile comise de Slavi 
atât cu ocazia cucerirei acestui oraş cât și 
aiure în Tracia şi Iliria. Numai la Loperus 
uciseră cinci-spre-zece mii de bărbaţi șz /u- 
ară copiii şi femeile în robie, însă în tot de- 
cursul acestei năvăliri e: rzdzcară zarăşi tot 
ce le eşi înainte fără nică o distincțtune de 
vârstă, (1) ucigând împreună cu turmele lor 
pe acei cari nu-i mai puteau duce în capti- 
vitate și întorcendu-se în jara lor cu nenu- 
mărate mulțimi de robi. (2) 

In anul următor (551), numeroase cete de 
Slavi ameninţară 'Tesalonicul (slav. Selim), 
îns& respinse de Germanos se retraseră prin 
munții Ilirieï în Dalmația. In același timp 
alți Slavi, împinși după părerea Bizantinilor 
de Goţi, năvăliră în Dalmația, si împărţin- 
du-sě în trei cete pustiiră Grecia în mod în- 
fricoşat, iernând chiar într'ensa şi adunând 
nenumărați captivi. La Adrianopole fură lo- 
viți de generalul imperial Scholasticos, însă 
îl învinseră și ajunseră pănă la zidiul cel lung 
ridicat de impăratul Anastase pentru ocroti- 
rea Ţarigradului, pustiind tot de jur împrejur. 
La întoarcere, Romanii îi atacară şi reuşiră 
a le lua înapoi parte din captivi, însă bar- 
barii se reîntoarseră în jara lor cu restul 
prăsei. (3) 

În anul 552 o mare mulţime de Slavi prădă 
Illiria, fiind spre acest sfîrşit transportaţi pe 
vase preste Dunăre de Gepizii cari locuiau în 
Transilvania și în Ungaria de Sud. (4) Ge- 
neralii lui Iustinian fură bătuți și, după o 
prădăciune îndelungată, Slavii se reîntoarseră 
în ţara lor cu o penumărată mulțime de cap- 
/ivi şi cu toată prada care o adunară.(5) 

Procopiu istorisește că Iustinian ar fi ridi- 
cat din nou și reparat, în contra Slavilor și 
altor barbari, multe cetăţi la Dunăre, cari 
mai nainte servise de refugiu în năvălirile 
slave. (6) 

Invaziunea Avarilor aduse pe Slavi în u- 
rîte încurcături îns& nu întrerupse năvălirile 
lor în imperiu In anul 558 Unii (Bulgarii) 
și Slavii năvăliră în Tracia, o prădară cu de- 


1) Procop. Ibid. c. 38 p. 556-57. 

2) Stritter Il. p. 37. 

3) Procop, bell. goth. IV. 25 p. 637-639. 
4) Ibid. Stritter IL p. 40. 

5) Procop. De aedif. IV. 7. p. 66. 

6) Stritter II. p. 39. 

săvărșire /pând o mulțime de robi, (1) trecură 
preste zidiul pe jumătate căzut a lui Anastase 
și îngroziră Ţarigradul. Bătură pe Bizantini 
la orașele Zurulos (astăzi Ciorli) și Arcadio- 
polis și sě retraseră numai când impăratul 
amenință să le împiedice trecerea Dunărei cu 
flota sa. (2) Atunci Bizantinii nu mai fură su- 
păraţi de Slavi vr'o câţi-va ani. — Tocmai 
între anii 565-578 eï istorisesc despre o iz- 
bucnire de ostilități între Slavi şi Avari. 


Neatârnarea Slavilor (de Avari) pare a re- 
zulta și din faptul că solul lui Bojan, care 
ceruse de la Impărat trecerea liberă prin I- 
liria și Moesia fu, la intoarcerea sa, surprins 
și ucis de Slavi cari năvălise în Iliria. (3) 


In anul 581 Tracia tu pradată de o sută 
de mii de Slavi(4) şi Imp&ratul Constantin 
Tiberiu fu silit să ceară ajutorul chaganului 
Avarilor. (5) 

In anul 583, Slavii ajunseră până la zidul 
cel lung, aproape de Bizanţ prădând şi 7o- 
bind în lung și în lat. (6) Commentiolos, șeful 
oştirei romane reuși, după trei bătălii, să-i go- 
nească din Astica și să le ia inapoi mare parte 
din pradă şi captivii cei mai aleşi.(7) Ceia 
ce nu împiedică ca Tracia să sufere o nouă 
pustiire în anul 587. (8) 

După cucerirea orașului Syrmium (azi Mi- 
trovitza) de cătră Avari, căzu preponderența 
Slavilor în Ungaria de Sud, şi nu încape în- 
doială că ei deveniră supuși Avarilor. Când 
chaganul făcu în anul 591 pregătiri pentru 
un rezboiii în contra Bizantinilor, Slavii după 
ordinile lui pregătiră și ei vasele trebuitoare 
pentru trecerea Savei. (9) Pe acea vreme avu 
loc atacul ce ar fi făcut 5000 de Slavi asu- 
pra "Tesalonicului și despre care să vorbește 
în viaţa sfântului Dumitru. (10) 


1) Theophanes p. 197-198. — Stritter IE. p. 42. 

Cedrenus Y. I. p. 386-387. 

2) Theophanes p. 197 19.— Stritter II. p. 44. 

3) Menander p. 124. — Stritter IL. 49. 

4) Ibid. p. 124. 164. 165. — Stritter II 47. 

5) Menander 127-129. — Stritter 1I 49.-50. 

6) Theophylactus. Simokatta 4 I. c. 6, 7, p. 17» 18. 

Theophanes Anastasius apud Stritter lI p. 51-52. 

7) Stritter II. p. 53. 

8) Zheophyl. III 4. Stritter lI, 53. 

9) Stritter IL. p. 55. 

Theophylactus 4 VI. c. 3. 4. p. 147. 148. 

Theophanes 87 lit. a 88. 89 şi sq. 

10) Vita S. Demetrii, in Actis Sanctorum T. IV. Brus- 
sela 1780. 

Ceva mai târziu, după aceiași sorginte, cha- 
ganul Avarilor ar fi condus o nenumărată 
armată de Slavi supuşi Avarilor în contra 
Tesalonicului care fu asediat opt zile cu 50 
mașini de rezboiii. (1) Aici se opriră incursi- 
unile în Macedonia a Slavilor ce erau supuși 
Avarilor. Cu totul alt-fel însă Slavii liberi 
din Moldova şi Valahia. In anul 592 Priscos 
fu trimis în contra lor pentru a-i supune în 
propria lor ţară. Vedem din cearta iscată în- 
tre densul și chaganul Avarilor că Grecii con- 
siderau pe Slavi ca un popor independent 
și neatârnat de Avari. (2) Priscos trecu Du- 
nărea, surprinse pe generalul slav Radgost, 
ff luă mulţi prizonieri și-i trimise la Bizanţ 
sub conducerea unui ori-care Tatimir (după 
numele sču un Slav)! A doua zi, Alexandru, 
unul din generalii greci, se încercă în zadar 
să atace pe Slavi în așezările lor neaccesibile 
după ce trecu Ilivakia v. s. z. llovaci (astă-zi 
Ialomiţa), pănă ce un Gepid trădător conduse 
pe însuși Priscos prin păduri şi stufării la a- 
şezarea Regelui (6îj3) Mužok (Movowxios), care 
se afla pe rîul Paspirius (poate Buzăul de 
astăzi; cnf. Pasiaces la Ptolemeu). (3) 

In anul 595 o mică ceată de Slavi prădă 
oraşele Saldapa, Akys şi Skopi; însă la în- 
toarcere ei fură cu totul nimiciți în tabăra 
lor de generalul grec Petros. 4) In anul 590 
când Slavii ameninţară iarăși Bizanțul, Petros 
fu iarăși trimis în contra lor. Slavii căutară 
să-i împiedice trecerea peste Dunăre, însă 
după moartea căpiteniei lor Pirogost se re- 
traseră peste Ilivakia. 


Videm că această expunere a invaziuni- 
lor slave în Peninsula Balcanică în veacul al 
VI-lea este făcută de Schafarik pe baza măr- 
turielor scriitorilor contimporani Procopiu, Me- 
nandru, impăratul Mauriciu şi Theophylact 
Simokatta. 

Din ele rezultă că, în tot cursul secolului 
al Vl-lea, Tracia, Iliria, Moesia, Macedonia, 
Tesalia şi chiar Elada au fost pradate, mai 
în fie-care an, de Slavii ce locuiau peste Du- 
năre în Dacia Trajană. 


1) Vita S. Dem. c. 107-148. Tafel pag. 44-47. 
2) Theophyl. VI 6. — Stritter II 55-56. 
3) Zheophyl. VI 6, 7, 8, 9. — Stritter IL 56-61. 
4) Theophyl. VIL 2. — Stritter Il, 63-64. 

Cel mai insemnat din scriitorii citați de 
Schafarik, Procopiu, ne spune lămurit că fie. 
care incursiune a Slavilor costa Imperiului 
viața sau libertatea a 200,000 supuși. 

Este un fapt ştiut și netăgăduit că popoa- 
rele barbare, în incursiunile lor prădătoare nu 
se mulțămeau a lua cu ele banii, obiectele 
de preţ şi turmele locuitorilor ț&rei prădate, 
dar că o mare parte a prăzei era alcătuită 
chiar de acei locuitori cari erau duși captivi 
în ţara năvălitorilor. 


Acest obiceiii s'a conservat în ţările slave 
și în tot Orientul până la finele evului me- 
diu; incursiunile vechilor noștri Domni în 
Ungaria şi Polonia ne o dovedesc în destul. 
Cronicele noastre sunt pline de asemine e- 
xemple, (1) şi Ureche ne spune că numai din 
expedițiunea făcută de Stefan cel Mare în 
Polonia, în anul 1498, el au adus o sută de 
mă de robi în Moldova unde i-a și aşezat. (2) 

Pustiirile Slavilor aŭ fost atât de desăver- 
șite în cât constatăm că în veacul următor 
populaţiunea romanizată a Imperiului este în- 
locuită, în Moesia aproape exclusiv, și în cele 
lalte provincii în cea mai mare parte de Slavi(3). 
Ei fiind un popor eminamente agricol (4), a- 
veaŭ nevoie de robi pentru a-i ajuta la munca 
câmpului, mai ales în acea epocă când o mare 
parte din populaţiunea lor validă era între- 


buințată în fie-care an în încursiuni peste 
Dunăre. 


Am putea deci conchide numai din faptul nă- 
vălirilor necontenite ale Slavilor în Peninsulă 
în curs de un secol, că Dacia Traiană a pri- 
mit în acel period o mare parte din popu- 
laţiunea Moesiei, Traciei, Iliriei, Macedoniei 
și a Tesalieï. 

Admiţend chiar că cifra lui Procopiu ar fi 
exagerată, şi că captivii ar fi intrat numai într'o 
mică proporțiune în cifra care alcătuia per- 
derea de populaţiune a Imperiului în fie-care 
an în urma acestor năvăliri ale Slavilor, este 
totuși mai pre sus de îndoială că adaosul de 
„populaţiune primit de Dacia Traiană, din a- 
cest fapt, în cursul unui secol, a trebuit să fie 
de mai multe sute de mii. 


1) Cogă/niceanu, Letopiseţe Ed. Il-a. Pag. 155, 156, 
175, 182, 194. = 

2) Ibid. pag. 174. 

3) Jirecek, Geschichte der Bulgaren, pag. 92-94. p. 126. 
4) Schafarik, Slavische Alterthümer 1. 23, pag. 537. 


Peninsula Balcanică, a cărei populație scă- 
zuse mult în urma r&zboaelor prin cari o cu- 
cerise Romanii, primise chiar de la inceputul 
dominaţiunei romane numeroase colonii, și ro- 
manizarea elementelor tracice merse repede. 
Grecul Pricos Paniata, care precurse în se- 
colul al V-lea toată Peninsula cu prilejul soliei 
sale la Huni, ne asigură că atât limba ofi- 
cială cât şi limba vorbită în casă de locuitori 
era acea latină. Prin urmare acele sute de 
mii de locuitori din Moesia, Tracia, Iliria, 
Macedonia şi Tesalia, duși peste Dunăre în 
captivitate de Slavi în urma încursiunilor lor 
în Imperiu, erau un element roman. 

lată deci un r&spuns afirmativ la întreba- 
rea pusă mai sus, și acest răspuns nu este 
bazat pe o presupunere, ci pe textul clar şi 
lămurit al unui istoric de valoare, coroborat 
prin mărturia celor-lalți contimporani. 

Este un lucru de mirare ca Schafarik și 
Miklosich, cari ameEndoi s'aă ocupat de ori- 
ginea Românilor, să nu fi gândit la conse- 
quenţele ce se puteau trage, atât din cuvintele 
lui Procopiu, cât chiar numai din faptul ne- 
nume&ratelor încursiuni prădătoare ale Slavilor 
în secolul al VI-lea în Imperiul Orientului. 
Imprejurarea este cu atât mai neexplicabilă 
că Schatarik se bazează mai ales pe Procopiu 
pentru a face istoricul acestor invaziuni, şi 
că Miklosich, din motive limbistice, presupune 
o emigrare a elementelor romanizate din Pe- 
ninsulă preste Dunăre, pe la finele veacului 
al V-lea, adică cam pe la aceiași epocă. 

Roesler zice că, în urma invaziunilor slave. 
populaţiunea Peninsulei fusese redusă cu de- 
săverşire prin măce/ărzri (Niedermetzelungen) 
și Zârzră continue de pe locurile lor (fort- 
gesetzte Wegschleppungen).(1) Inse nu ne 
zice, saii poate nu voeşte să ne zică, unde a 
fost tîriîtă acea populaţiune romanizată pre care 
o vedem înlocuită deja pe la finele veacului 
al VII-lea în unele provincii din Peninsulă 
prin alta exclusiv slavă. (2) 


1) Roesler, Romănische Studien, p. 74. 

2) Asupra romanizărei elementelor autochtone de la 
Dunăre și din Peninsula Balcanică vezi: «Römer und 
Romanen in den Donauliinderu de Julius Tung. Nu poate 
exista nici umbră de îndoială că în secolul al V-lea ro- 
manizarea acestor elemente era un fapt îndeplinit și că 
cu puține excepții (s. e. Albanezii) Peninsula Balcanică, 
Panonia și toate țărmurile dunărene precum și Alpii eraii 
locuite de populațiuni cari toate vorbeau aceiași limbă, 
aveau aceleași instituțiuni și aproape aceleași moravuri. 

După ce vom fi examinat cum și în ce îm- 
prejurări Dacia Traiană a fost ocupată de 
Slavi, vom căuta să ne dăm seamă despre 
corsequenţele aducerei în această provincie 
a elementelor romanizate din Moesia, Illiria, 
Tracia, Macedonia şi Tesalia. 


Este admis că emigrarea Goţilor de pe țer- 
murile Mărei Baltice, unde eraii așezați de 
mai bine de patru secoli, spre Marea Nea- 
oră, a început îna doua jumătate a secolului 
al Il-lea după Hristos. Locurile părăsite de 
eï fură imediat ocupate de Slavi cari în regi- 
unea Vistulei înaintară spre apus pe când 
cei ce locuia pe țărmurile Mărei Negre fură 
împinși spre răsărit de Goţi cari se stabiliră 
în locul lor. E. 

In acelaşi timp începuse mișcarea popoare- 
lor fino-uralice la Ural, la Volga și la Don, 
spre apus, ast-fel ca Slavii se găsiră strim- 
toraţi între naţiunile germanice de o parte 
şi acele: fino-uralice de alta. Ră&zboaele din- 
tre Români şi Goţi în secolul al III-lea, în 
urma cărora Dacia Traiană fu părăsită de Au- 
relian şi ocupată de Vestgoţi, permiseră Sla- 
vilor să se întinză și eï spre apus, ocupând 
locurile părăsite de Goţi. ornandes, istoricul 
Goţilor, pretinde că toți Slavii de la Marea 
Neagră ar fi fost supuși Goţilor, cea ce cu 
bună seamă este exagerat, de și e probabil 
că triburile slave cari locuiaii în megieșia 
imediată a Goţilor n'ar fi putut conserva nea- 
târnarea lor față cu războinicii lor vecini (1). 

La începutul secolului al III-lea Dacia era 
ocupată de Goţi şi de Vandali. Vandalii, ve- 
niți de la Elba, ocupau partea nordvestică a 
Daciei, malurile Mureșului şi ale Crişului. Ins€ 
nici ei nu o putură duce mult timp în bună 


înțelegere cu Goţii de cătră cari fură învinși 


şi goniţi preste Tisa, în Panonia, unde Impe: 
ratul Constantin îi priimi (335). Goţii se întin- 
seră asupra Daciei întregi cari îi dădură nu- 
mele de Goţia ce-l păstră până la năvălirea 
` Hunilor (375) (2). 

Hunii, după ce învinseră pe Ostgoţi cari 
locuia în stânga Nistrului, intrară în Dacia 


i aaaaaaaaaaaia aauaaaŘÃÅÁġ 


1) Schafarik, Op. cit. I. p. 528. 

2) Ammianus Marcellinus 27, 4 istorisește expediţiu- 
nile Impăratului Valens în 367-369 în Moldova şi Basa- 
rabia în contra lui Atanarich. 


unde bătură pe Atanarich și pe Vestgoţi ȘI-ă 
siliră să caute un adăpost în Carpaţi. Cea 
mai mare parte a naţiunei Vestgoţilor însă, 
sub conducerea lui Fritigern şi a lui Alavivus, 
fugi peste Dunăre și obținu voia Imp&ratului 
Valens de a se stabil în Imperiu (376). 

După trecerea potopului hunic, Dacia fu 
ocupată de Ostgoţi cari găsiră în 'Transilva- 
nia (Caucaland) rămăşiţele Vestgoţilor ce se 
refugiase în munţi cu Atanarich, iar Slavii se 
grăbiră sub presiunea popoarelor fino-uralice, 
să ocupe locurile părăsite de Ostgoţi. Tabla 
Peutingeriană, revăzută pentru cea de pe urmă 
oară sub Teodosiu cel tînăr (423), pune lo- 
cuințele Venezilor Sarmafi la ostul Alpilor 
Bastarnici (Carpaţi) şi acele ale Venezilor la 
Marea Neagră, între Dunăre şi Agalingus (1). 

După moartea lui Attila (453), vedem pe 
Ostgoţi stabiliți în Panonia, de la Vindobona 
până la Syrmium; iar în Dacia, de la Marea 
Neagră până la Tisa, se ridică puterea Ge- 
pizilor, și țara stăpânită de denşii se numește : 
Gepidia (2). 

In urma plecărei Ostgoţilor în Italia (488), 
Gepizii înaintează şi eï spre apus şi Slavii, 
în urma unei noue presiuni exercitată asupra 
lor de către Bulgari, ocupă Dacia. 

De şi din scrierile Bizantinilor contempo- 
rani putem constata numai ocuparea de că- 
tre Slavi a malului nordic al Dunărei de jos, 
a şesului Munteniei, a Moldovei de jos şi a 
Basarabiei, dar toponimia ţărilor noastre ne 
aduce dovezi neîndoielnice că cea mai mare 
parte a Daciei Iraiane a trebuit să fie stă- 
pânită de ei, marea majoritate a numirilor 
noastre geografice fiind slave. De unde pu- 
tem conchide cu siguranță că Slavii aŭ ocu- 
pat Dacia întreagă, cu excepţiunea regiunei 
cuprinse între Olt și Tisa cu partea apusană 
a Ardealului unde predomnește nomencla- 
tura română, unde colonizarea romană a fost 
mai intensivă și care nu se poate constata 
că ar fi fost ocupată vre'o dată de Barbari(3). 

De aice rezultă că Slavii, când sau sta- 
bilit în Dacia, aŭ găsit-o pustie, afară de col- 
tul în munţii căruia se crede că se adăpostise 
1) Schafarik, Op. cit. I. p. 529. 

2) Zarnandes, Get. c. 50. Datia, quae modo Gipidia as- 
cribitur: în qua nunc Unorum gens habitare dinoscitur. 
Ibid. Gepidia, ubi modo Uni qui et Avari inhabitant. 

3) Häsdču, Istoria critică a Românilor. 1 pag. 306. 


D. Onciul, Dare de seamă critică despre «Teoria lui 
Roesler» de A. D. Xenopol în Conv. lit. anul XIX. No. 2. 

rămăşiţele colonielor lui Traian. Se pare că 
împinși de Bulgari şi de cele-lalte popoare 
fino-uralice, aŭ trebuit să ocupe Dacia ime- 
diat după plecârea Goţilor și a Gepizilor. 
Caracteristica popoarelor slave faţă cu Ger- 
manii şi cu naţiunile fino-uralice (Huni, Bul- 
gari și Avari) este mulțimea lor, fapt asupra 
căruia toate izvoarele contemporane sunt de 
acord (1). Că acei cari au ocupat Dacia la 
finele secolului al V-lea erai foarte numeroși 


nu ne putem îndoi când videm că Peninsula 


Balcanică a fost colonizată de dânșii de la 
Dunăre până la capul Matapan, afară de Bos- 
nia, Hertzegovina şi Serbia cari aŭ primit de 
aiure cea mai mare parte din populaţiunea 
lor slavă (2). E 

Se nasc însě acum întrebările: Populațiu- 
nea slavă ce s'a stabilit la finele veacului al 
V-lea în Dacia, era oare ea în contact ime- 
diat cu restul gintei slave? Invaziunile în Im- 
periu şi colonizarea Peninsulei fost-au opera 
întregului neam al Slavilor saii numai a ace- 
lora ce se stabilise în Dacia? 

Noi credem că se poate susține: că Slavi? 
stabiliți în Dacia au fost izolați de restul 
neamului lor şi că atât invaziunile slave în 


1) Zung, Roemer und Romanen in den Donauländern, 
p. 228. 

Zarnandes. Get. 3, Venethorum natio fofulasa. ib. 23 
Hermanaricus in Venethos arma commovit, gui quamvis 
armis despecti sed numerositale pollentes, primum resistere 
conabantur, sed nihil valet multitudo imbellium. 


2) Croaţii fură chemaţi de Impěratul Heraclios care le 
cedă Dalmația cu condiţiune ca, după ce vor fi izgonit 
pe Avari cari pusese stăpânire pe densa, să recunoască 
suzeranitatea, Imperiului. Croaţii sub conducerea a cinci 
frați şi două surori intrară în Dalmația cu mare putere 
şi o cuceriră după o luptă crâncenă de mai mulţi ani. 
Tot pe acel timp, Sârbii a căror țară să hotăra cu Croa- 
ţia albă sau mare, cerură locuinţe de la Heraclios, care 
le desemnă o bucată de loc în Tesalia, lângă oraşul Ser- 
bitza. Insă acele locuri nu plăcură Sârbilor cari, cu voia 
Impăratului, plecară înapoi spre ţara ior. Inainte de a 
trece Dunărea însă să căiră de cea ce făcuse și prin mij- 
locirea comandantului imperial din Belgrad obținură de 
la Heraclios în ostul Dalmațieï, locuințe udate de rîurile 
Drina, Bosna şi Wrbas, și cari se aflau încă sub stă pê- 
nirea Avarilor. Sârbii goniră pe Avari și se lățirăä de la 
Sava până la Marea Adriatică. Schafarik crede că Croaţii 
aŭ fost aduși de Heraclios pe la 634 iar că Serbii aŭ 
venit pe la 636. 

Schafarik nu crede că Dalmația să fi primit elemente 
slave statornice înainte de venirea Croaților, dar în mare 
parte din teritoriul ce fu ocupat de Sârbi erau deja sta- 
bilite numeroase colonii slave. — (Sckafarik, Slavische Al- 
terthiimer, II. 31, p. 237—241). 

Împeriul din Orient cât şi colonizarea Fe- 
pinsulei sunt făcute numai de denşii fără . 
ajutorul fraţilor lor din Rusia şi din Polonta. 

Această părere o bazăm pe următoarele 
fapte: | 

Slavii cari au ocupat Dacia au fost din- 
tei izolaţi de restul neamului lor prin inva- 
ziunile Hunilor (375). Hunii, venind din Asia, 
după ce loviră pe Ostgoţi la Don și Nipru, 
năvăliră în Panonia prin trecătorile Carpaţilor 
septentrionali şi prin Dacia, izolând ast-fel 
cu totul pe Slavii cari trăiau la Marea Nea- 
gră, şi la gurile Niprului de grosul neamului 
lor care locuia în centrul Rusici actuale, în- 
tinzendu-să spre Vest până la Oder. Nu știm 
dacă această izolare a fost numai vremelnică 
sau dacă ea a continuat în tot timpul câta 
ţinut puterea Hunilor. In ori ce caz. contac- 
tul între Slavii de la Marea Neagră și cei- 
lalţi n'a putut să fie deja pe atunce de cât 
foarte slab, căci locul prin care puteau co- 
munica, adică triunghiul între Niprul superior 
și Carpaţi era ros despre Ost de cătră po- 
poarele uralo-finice, iar despre Vest-de cătră 
Huni, Suevi, Eruli şi de remășiţele popoa- 
relor gotice. Este prin urmare foarte puţin 
probabil ca Slavi de la Nord să fi venit în 
număr considerabil să se stabilească printre 
frații lor de la Marea Neagră. 

După plecarea Ostgoţilor în Italia (488)() 
şi stabilirea Slavilor în Dacia, Bulgarii ina- 
intând şi ei spre Vest, şi ocupând locurile 
părăsite de Slavi, s'a putut restabili un con- 
tact între ambele ramuri slave prin Bucovina 
și nordul Besarabiei actuale. Insă acestui 
contact i-a pus capăt fără îndoială năvălirea 
Avarilor (558-559) în Panonia prin valea Ni- 
prului şi trecătorile Carpaţilor septentrionali. 
Avarii, cari stabiliră centrul puterei lor în 
Panonia, ţinură pe Bulgari sub stăpânire până 
în anul 641, când Cubrat, domnul Bulgarilor, 
reuşi să scuture jugul lor, şi să-i gonească 
din ţara lui. (2) Insă Slavii din Moldova şi 
Muntenia rămăsese independenţi de Avari; (3) 
prin urmare este vederat că stăpenirea Ava- 
rilor se'ntindea asupra Panoniei, Galiției, părți 


1) Bulgarii cari locuiau între Don şi Volga în așa nu- 
mita «Bulgaria Mare,» aveau de mult ochi! aţintiți asupra 
provinciilor Imperiului bizantin; ei năvăliră preste Dunăre 
pentru ântăia oară în 487. Schafarik op. cit. II. 29 p. 162. 

2) Theophanes p. 463. Anastasios p. 95. Stritter II, 
pag. 50I. 

3) Menander p. 124. Stritter IL. 49. 

din Polonia şi Rusia actuală până pe ţărmu- 
rile Nistrului inferior unde locuiau Bulgarii. 
Acest fapt este coroborat şi prin cronicele 
rusești cari istorisesc despre neajunsurile ce 


sufereau Dulebii ce trăiau pe malurile Bu- 


gului de la Avari. (1) Puterea Avarilor a fost 
zdrobită de Carol cel Mare în anul 791, însă 
în urma lor veniră Kazarii (pe la 800). Co- 
lonizarea peninsulei balcanice cu Slavi fiind 
desăvârșită în a doua jumătate a secolului al 
VII-lea, constatăm că această colonizare a 
Peninsulei, (atară de parte din Serbia, Bosnia 
şi Dalmația), a fost opera Slavilor ce ocu- 
pase Dacia Tratană după părăsirea ei de 
cătră Ostgofi şi Gepizi, fără ajutorul altor 
elemente slave. 


$ 


Slavii erau un popor cu totul primitiv, iar 
Tracii romanizați cari primise adaosul a nu- 
meroase colonii din întreaga lume romană, 
erau în contact din timp imemorial, cu po- 
porul cel mai civilizat din lume, cu Grecii, 
și trăiau de cinci secole sub legile romane 
și sub influența directă a civilizaţiunei ro- 
mane. Dacă în contactul acelei civilizațiuni 
au trebuit să piarză din energia caracteris- 
tică a neamului lor, (2) nu poate încăpea nici 
„o îndoială că acest element roman era su- 
perior Slavilor din toate punctele de privire, 
afară de acel al forţei brutale ce acești din 
urmă datoreau numărului lor. Inriurea ce au 
trebuit s'o exercite asupra Slavilor a trebuit 
să fie imensă şi a fost puternic favorizată de 
diferite împrejurări. 

Deși aduși captivi preste Dunăre de năvăli- 
tori, Romanii nu rămîneau robi timp îndelungat. 

«Procopiu spune despre Slavi că nu sunt 
«nici răutăcioşi nici şireţi, dar franci și bine- 
«voitori. Mauriciu zice că erau bine dispuși 
«cătră străini. Toţi Slavii, de la căpitenia 
«cea mai înaltă până la cerşitorul cel de pe 
«urmă, se bucură în patria lor de aceleași 
«libertăți. .... Printre cele mai vechi princi- 
«pil de drept ale Slavilor era acela că ori-ce 
«prizonier slav, ori în a cui putere sar afla, 
«să devie liber îndată ce va pune piciorul pe 
«păment slav, nime nu mai avea vre un drept 
«asupra lui. | 

« Mauriciu ne raportează o procedare tot 

1) Chronique dite de Nestor, édition L. Leger'p. 8-9. 

2) Herodot V. 3. | 


«atât de umană în privința captivilor străini. 
«Eï nu ţineau pe prizonieri în robie veci- 
«nică după modul altor popoare, dar după o 


«curgere de timp îi lăsau libert sau să s& rěs- 


«cumpere și. să se întoarcă în ţara lor sau 
«să rămâie între denşii ca amici și ca oa- 
«meni liberi.» (1) 

Impăratul Mauriciu, care a domnit de la 
582 la 602, adică pe la sfîrşitul invaziunilor 
slave, când numărul Romanilor transportaţi 
peste Dunăre era deja mare, și a cărui oșş- 
tiri făcusE mai multe expedițiuni în ţara Sla- 
vilor, aducend de acolo: mai multe mii de 
prizonieri, trebuia să fie foarte bine informat 
despre obiceiurile slave. 

Vra să zică că, fie-care zranspori de Ro- 
mani aduși în captivitate devenea liber după 
o trecere oare-care de timp și că în secolul 
al VII-lea, când cea mai mare parte din Me- 
sia, Tracia, Macedonia şi Tesalia fiind aproape 
exclusiv locuite de Slavi și în mare parte 
chiar stăpânite de ei, invaziunile slave con- 
teniră, Dacia Traiană poseda o numeroasă 
populaţiune liberă de origine romană. Este 
puțin probabil că mulţi din Romani se vor 
fi folosit de facultatea de a se r&cusmpăra 
pentru a se întoarce la baștinele lor. 

Trebuia să se simtă mult mai în siguranță 
la Slavi, unde erau bine trataţi și priviţi ca 
egali, de cât în Imperiu unde vedeau pe fie- 
care an pornind expediţiuni cari se întorceau 
încărcate de pradă și tîrînd după dânsele turme! 
de Romani captivi, cari istoriseau compatrio- 
ților lor scenele de oroare prin cari trecuse. 
Intorcendu-se în Imperiu ştiau mai bine de 
cât ori-cine că riscau de a fi uciși saii robiți 
din nou la cea ântâi năvălire; pe când la 
Slavi nu erau supuși la nici o dare, în Im- 
periu ar fi căzut iarăşi pradă abominabilei 
fiscalități imperiale. 

Atât Slavii, (2) cât şi locuitorii provincielor 
Imperiului pustiite de denşii, erau popoare emi- 
namente agricole și după toate probabilitățile ei 
au întrebuințat pe captivii lor la munca cîmpului. 

Agricultura Romanilor fiind, fără îndoială, 
mult mai perfectă de cât acea a Slavilor, pu- 
tem conchide că aducerea elementelor romane 
a trebuit să aibă o mare influenţă asupra Sla- 


_vilor în punctul de privire agricol. Iar inte- 
resul agricol fiind la ei interesul de căpitenie 


1) Schafarik op. cit. pag. 538-539. 
2) Ibid. I. pag. 537. 

este firesc ca noii veniți din capul locului să 
fi căştigat o mare influență, care n'a putut 
de cât să crească cu timpul, pe.cât creştea 
numărul acelor dintr'Enșii cari deveneau liberi. 

Dar, pe când numărul elementului roman 
creștea din an în an, atât prin înmulţirea fi- 
rească cât și prin necontenitele adaosuri în 


urma invaziunilor necontenite în Imperiu, nu- 


+ 


měrul elementului slav scădea. Căci, astă-zi, 
în urma cercetărilor lui Drinov(1), este do- 
vedit că colonizarea peninsulei de Slavi a 
mers paralel cu năvălirile lor. 

Toată întinderea din marea Adriatică până 
în Rodop se numea în veacul al VII-lea 
Sclavinia, şi în anul 657 vedem pe Impă&ratul 
Constantin II, făcend expediţiune în Sclavinia 
(xara XxiaBrviag) (2). 

La Slavii de Nord ca și la Slavii de Sud 
comunitatea de familie, Zadruga, forma baza 
vieţii comunale și politice. (3) Casele lor se 
aflau la oare-care depărtare una de alta, așa 
că fie-care familie locuia în mijlocul ogoare- 
lor sale. (4) Dacă această organizaţie se po- 
trivea foarte bine cu indeletnicirile lor agricole, 
ea a fost fără îndoială una din principalele 
cauze de desnaţionalizarea Slavilor, favori- 
zând mai ales acţiunea celui mai puternic 
agent de înriurire a elementului român: fe- 
meta română. 

lată ce zice Rösler, care cu bună seamă 
numai de parțialitate către neamul nostru nu 
poate fi acuzat, despre femeia română: 

«In ţările cu o populaţiune amestecată, unde 
«mai putem observa pe Român și astă-zi, s. e. 
«în Albania şi în Macedonia, numai baiatul 
«român învață limbele str&ine vorbite în lo- 
«calitate, albaneză, greacă ș. a.; fetele nu le 
«învaţă, ci şe ţin cu cerbicie exclusiv de limba 
«lor maternă. Insă, dacă neamul român în 
«genere este frumos, apoi femeia română se 
«deosebeşte mai ales prin frumuseţa ei și este 
«pețită cu stăruință de bărbaţii slavi. Care 
«este urmarea? Românca, care nu condescen- 
«dează să înveţe limba slavă, sileşte pe băr- 
«bat cu toată casa lui, care este slavă, să 
«înveţe româneşte din cauza ei. Desnaţionali- 
«zarea a numeroşi Slavi prin propaganda atât 
«de puternică a femeei române, care se poate 


Diet 


1) Drinov. op. cit. 

2) Theophanes, pag. 288. Stritter lI, 73. 
3) Jirecek. Op. cit. 96-98. 

4) Schafarik Op. cit. I. pag. 537. 


Revista Nouğ. An. I1. No. 9. — 29,837. 


«observa şi azi, s'a operat cu tot atâta succes 
«în cursul veacurilor, şi precum a adus mult 
«sânge slav pintre Români asemenea a cau- 
«zat o sporire imensă în numărul lor.» (1) 

Dacă fetele și nevestele române din Ma- 
cedonia sunt astă-zi frumoase, nu avem de 
loc temei de a crede că femeile Tracilor ro- 
manizați de pe aceleaşi locuri erau mai pu- 
țin plăcute in secolul al VI-lea. 

Dacă ele sunt peţite cu stăruință astă-zi 
de Slavi a căror grad de cultură este acelaşi 
ca al Românilor ce trăiesc lângă denșii, apoi 
ce preţ și atracţiune trebuiau să aibă pentru 
Slavii barbari din epoca lui Iustinian femeile 
crescute sub influența civilizaţiunei greco- 
romane | 

Ele trebuiau să fie preţuite de Slavii agri- 
cultori și prăsitori de vite nu numai pentru 
farmecul lor, dar și pentru meșteria lor în 
toate cele ce se atingeau de gospodăria cas- 
nică, în care Slavii aveau tot de învățat. Dacă 
astă-zi ele nu vor să înveţe limba slavă a 
bărbaţilor lor, apoi cu atât mai puţin trebu- 
iau s'o înveţe atunci când se deosibea și mai 
mult de limba lor părintească âncă liberă de 
slavisme. 

Această influenţă a femeilor române a tre- 
buit să fie mult mai puternică în zadrugele 
izolate, în câteș-care aflându-se mai multe 
căsnicii, puteau să se găsească mai multe 
impreună, de cât ar fi putut fi în sate, unde 
elementul slav fiind mai compact, mai în con- 
tact zilnic, și unde existând rudimente de 
viață publică ar fi putut opune o rezistență 
mai mare procesului de cesnaționalizare. 

Acest procesa mai fost înlesnit prin două 
particularități recunoscute a caracterului slav, 


“considerate de Schafarik ca defecte de căpi- 


tenie a acestui neam: 

«Întâi vecinicele certe între dânşii ; împăr- 
«țiți în o mulțime de mici comune, Slavii trăiau 
«tără grijă pentru prezent şi viitor, pentru 
«gloria și binele urmașilor, neputincioşi de a 
«se ridica vre odată spre un ţel politic mai 
«înalt, de a se uni pentru reuşita unui scop 
«comun pentru a face să propişească patria 
«prin sacrificiul pasiunilor personale și a o 
«apăra în contra duşmăniei str&inului. Cel-lalt 
«defect consistă în ușurința cu care primesc 
«impresiuni străine și oare-care propensiune 
«spre imitație, care nu se mărginește la cea 


1) Rösler, op. cit. pag. 144. 

«ce este necesar; plecarea spre ce este străin 
«a împins pe Slavi să prefere limbi şi obiceiuri 
«străine limbei şi obiceiurilor strămoșești (1).» 

Insă împrejurarea care a contribuit mai 
mult de cât toate la desnaţionalizarea Slavi- 
lor în Dacia a fost fără îndoială scăderea 
desăverşita a numărului lor prin colonizarea 
peninsulei balcanice. | 

Am văzut mai sus că dacă un contact oa- 
re-care a putut exista între Slavii din Dacia 
şi cei din Rusia şi Polonia actuală în ântăia 
jumătate a secolului al VI (de și nu avem 
nici o dovadă că ar fi existat), năvălirea A- 
varilor a trebuit să-i puie capăt și că Slavi 
din Dacia au rămas cu totul izolați de res- 
tul neamuluY lor tocmai atunce când coloni- 
zarea peninsulei printrenşii era mai activă. 

Cât de număroasă va fi fost populațiunea 
slavă primită de Dacia, fotuş? este pozitiv că 
elementul slav, remas în urma colonizărei 
de cătră dânsul a Moesiei, o mare parte 
din Iliria, Epir, Tesalia, T racia, Macedo- 


nia, până chiar şi din Elada, şi după pter- 


derile însemnate suferite în luptele în con- 
tra Romanilor, (2) ma putut de cât. să fie 
redus cu desăverşire. 

Mai ales că toţi trebuiau să se tragă cătră 
ţările peninsulei de unde vedeau adusă așa 
bogată pradă şi despre a căror climă și bo- 
găţii naturale auzeau atâtea povestiri. Ele- 
mentul slav r&mas în Dacia era deci slab în 
număr, fără coeziune, fără idee de Stat, lip- 
sit de ori-ce formațiune politică. 

In acelaş timp elementul roman creștea ne- 
contenit prin noi aduceri de captivi și prin 
înmulţirea naturală a celor veniţi de mai na- 
inte, care înmulţire era favorizată de împre- 
jurarea că nefiind siliți să ia parte la expe- 
diţiunile rezboinice ale Slavilor, nu erau ex- 
puși la perderi în uciși şi prinși. 

Existenţa simultaneă a altui clement ro- 
man în regiunea muntoasă dintre Olt şi Tisa, 
format din rěmăşițele coloniei traiane, remas 
în stânga Dunărei după părăsirea Daciei de 
Aurelian, n'a putut de cât să grăbească acest 
proces de desnaţionalizare și să contribue la 
contopirea elementelor slave şi romane în o 
formaţiune etnică nouă: Românii. 


¥ 


1) Schafarik, Op. cit. I. 23, pag. 542. 
2) Procop. tist arc. c. 18 pag. 52-54. — Stritter, I, 
2 pe 25. | 


Aceleaşi cauze cari au avut drept rezultat 
desnaţionalizarea elementului slav din Dacia 
Traiană şi formațiunea naţionalităţei române, 
au ocazionat desnaţionalizarea elementului ro- 
man din mai toată peninsula Balcanică în 
profitul Slavilor şi reducerea acestui element 
roman la câte-va zecimi de mii de suflete. 

Populaţiunea romanizată din imperiul Ori- 
entului era deja redusă în mod simţitor în 
secolile al IV-lea şi al V-lea prin pustiirile 
barbarilor. Vestgoţii devastară (376-402) în 
mat multe rânduri toată peninsula de la Bos- 
for şi de la extremitatea Peloponezului până 
la Dunăre. Hunii (442-447) prădară provin- 
ciele balcanice timp de cinci ani, distrugênd 70 
de oraşe, în urma lor veniră Sarmaţi, Skyri, 
Satagi, Alani. In fine Ostgoţii pustiiră în mod 
cumplit (474) Dardania, Moesia și Macedonia. 

Cea mai mare parte din populaţiunea rč- 
masă fu măcelărită sau dusă în robie în timpul 
invaziunilor slave cari au ţinut mai bine de 
un secol, precum am putut constata din măr- 
turiele contemporanilor bizantini. Elementul 
roman în Iliria, Dardania, Moesia, și Tracia 
sa găsit faţă cu Slavii întro situațiune cu 
mult mai defavorabilă de cât acea care o a- 
vea elementul slav față cu cel roman în Da- 
cia. Era cel puţin tot atât de redus în cât 
priveşte numărul, şi se găsea în trista pozi- 
țiune a cuceritului înaintea cuceritorului ; și 
mai ales numărul Slavilor ce veneau în pro- 
vinciile balcanice era cu mult superior acelui 
al elementului roman care mai remăsese. 

Și totuşi vitalitatea acestui element a fost 
destul de puternică pentru a-i permite să poarte 
o luptă de mai multe secole pentru conser- 
varea îndividualităţei sale, luptă care în Dal- 
mația de-abia îşi vede sfîrşitul în veacul 
prezent. In părțile unde acest element a fost 
mai compact şi unde în evul mediu forma 
Vlachia Mare şi Vlachia Mică, de şi cumplit 
de redus în număr, îl videm subsistând până 
astăzi. Și nu trebue trecut cu vederea că e- 
lementul roman din peninsulă a avut a sc, 
lupta în contra elementului slav format poli- 
ticeşte și organizat în state. (1 


1) Sârbii formau de la venirea lor, în timpul împ&- 
ratului Heraclios, 636, o provincie autonomă sub suzera- 
nitatea Imperiului, împărţită în Yupâni! administrate de 
căte un Yupan, cari toţi erau sub ascultarea marelui Ju- 
pan din Desniţa. După moartea lui Heraclios se scutu- 
rară de ori-ce vasalitate cătră Bizanţ. | 

Statul Bulgar fu întemeiat la finele veacului al VII-lea 

Să ne rezumăm : 


Din textele istoricilor bizantini constatăm 
că Slavii în timpul năvălirilor lor în secolul 


al VI-lea au transportat captivi, în Dacia : 


Trajană, unde să stabilise, o parte însemnată 
a populaţiunei romanizate din Imperiul de 


"Orient. Acel element roman întrodus în Da- 


cia înmulţindu-se pe când elementul slav scă- 
dea prin perderi în rezboae și mai ales prin 
colonizarea aproape a întregei peninsule Bal- 
canice, sa unit cu remășițele vechei colonii 
traiane ce se refugiase în partea muntoasă 
a regiunei dintre Olt şi Tisa. In urmă, vitali- 


tatea şi forța de expansiune a acestui ele- 


A 


de cătră Asparuch, care supuse pe Slavii ce locuiau în 
Moesia, însă Bulgarii, popor de origine fino-uralică, 
după o curgere de două secole, fură cu totul desnaţio- 
nalizaţi de Slaví, rămănând numai numele lor. 


ment roman reuși să desnaţionalizeze aproape 
cu desăverşire elementul slav, mai mare în 
număr de cât el, îns& lipsit de coeziune, for- 
mând ast-fel: naționalitatea română. 

In același timp procesul invers se producea 
în peninsula Balcanică: Elementul roman, re: 
dus prin devastările anterioare, redus iarăși 
prin măcelurile şi robirile Slavilor în secolul 
al V-lea, fu înnecat în elementul slav ; lipsit 
de coeziune şi fără altă formaţiune politică 
de cât pe alocurea acea municipală, fu ab- 
sorbat treptat de elementul slav care reuşise 
a forma dou& state puternice: Bulgaria și 
Serbia. Lupta începută de dou&-spre-zece se- 
cole sa mântuit mai dăunăzi în Dalmația ; 
în Macedonia, unde elementul roman era mai 
compact, de şi în luptă cu doi dușmani, Sla- 
vii şi Grecii, de şi redus, — trăieşte și astăzi. 


RADU ROSETTI. 


